Diari Oficial de la Generalitat Valenciana


Sumari del DOGV 150, del 08-03-1984 (1984/802758)

RESOLUCIÓ del Director General de Comerç i Consum, de 9 de febrer de 1984, per la qual s'estableixen les activitats prioritaries per a la concessió de les ajudes previstes en el Decret 47/1983, de 18 d'abril, de la Generalitat Valenciana , i s'estableix el termini de presentació de sol.licituds per a la realització d'activitats de formació professional a que fa referència el Decret 48/1983, de 18 d'abril, de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   150

Data del DOGV
:   08-03-1984

Secció del DOGV
:   ALTRES DISPOSICIONS

Número del document
:   1984/802758


Data del document
:   09-02-1984

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució del Director General de Comerç i Consum, de 9 de febrer de 1984, per la qual s'extableixen les activitats prioritàries per a la concessió de les ajudes previstes en el Decret 47/1983, de 18 d'abril de la Generalitat Valenciana, i s'extableix el termini de presentació de sol.licituds per a la realizatció d'activitats de formació professional a què fa referència el Decret 48/1983, de 18 d'abril de la Generalitat Valenciana.  
A fi de fer possible l'aplicació del procediment de concessió dels beneficis financers i fer igualment possibles les actuacions necessàries , orientades a la millora de les estructures comercials que disposen els Decrets 47/1983 i 48/1983, de 18 d'abril, de la Generalitat Valenciana, amb l'informe previ de la Comissió de Finançament al Comerç Interior, segons l'article II de l'Ordre de 15 de novembre de 1983, de la Conselleria d?Indústria, Comerç i Turisme, que estableix que el Director General de Comerç i Consum dictarà Resolució per la qual siguen determinades les activitats que hagen de ser objecte de consideració prioritària per a la concessió de les ajudes corresponents, així com el programa d'actuacions en matèria de Formació Professional, aquesta Direcció General,   
HA RESOLT:   
Article 1.r  
La concessió d'ajudes a què fa referència el Decret 47/1983, de 18 d'abril, s'adequarà al que determinen els punts següents:   
1. Els Sectors d'activitats objecte de finançament preferent són els enumerats tot seguit per ordre de prioritat:   
a) Alimentació.   
b) Vestit.   
c) Calcer.   
d) Articles d'adrogueria i neteja de la casa.   
e) Articles domèstics tèxtils.   
f) Mobles.  
g) Cristalleria, vaixella i articles d'ús domèstic.  
h) Aparells i atuells domèstics.  
i) Ferreteria.   
j) Productes necessaris per a reparacions, entreteniment i millora de l'habitatge.   
k) Papereria i material escolar.  
l) Repostos en general.   
2. En cas que la inversió projectada vaja dirigida a la comercialització de béns que no siguen de consum final directe, aquests projectes hauran d'estar destinats a la comercialització de primeres matèries, productes semielaborats, o béns d'equip l'usuari dels quals pertanya en algun dels sectors següents:   
-Sector industrial d'alimentació.  
-Sector industrial tèxtil i del calcer.  
-Sector industrial de la fusta, papar i arts gràfiques.   
-Sector industrial de materials de construcció.   
-Sector de fabricació de béns d'equip.  
-Sector industrial del metall (indústries lleugeres).  
3. Els projectes susceptibles d'obtenir finançament, hauran de posseir un caràcter comercial, i d'inserir-se plenament en les Agrupacions 61, 62, 63 i 64 de la Classificació Nacional d'Activitats Econòmiques. Excepcionalment, podran prendre's en consideració projectes referits a activitats adscrites a l'Agrupació 97 de la classificació esmentada.   
D'altra banda, no haurà d'haver finalitzat l'execució de les inversions reals corresponents al projecte el finançament del qual se és sol·licitat.   
4. En la valoració dels expedients seran presos en consideració, entre altres, els aspectes següents:   
-La pertenència a un sector prioritari.   
-La creació d'ocupació.   
-L'adopció del Pla General de Comptabilitat, per a la Petita i Mitjana Empresa.   
-L'obertura de mercats nous o la consolidació dels existents, això com el grau d'equipament de l'àrea.   
-La millor utilització dels recursos comercials.   
-L'adopció de tecnología tangible i intangible.   
-El grau d'autofinançament del projecte.   
Hi tindran preferència les sol·licituds que facen referència a comercialització de productes fabricats per empreses redicades a la Comunitat Autònoma Valenciana.   
5. Les sol·licituds que no vinguen de formes de comerç associat o integrat, per tal de ser ateses, hauran de ser formulades per petites i mitjanes empreses, que no podran ultrapassar els límits següents:   
a) Si són majoristes   
1.000 milions de xifra de vendes   
100 treballadors  
b) Si són minoristas   
500 milions de xifra de vendes   
100 treballadors   
A més a més, i en ambdós supòsits, no estar participades per entitats financeres o grans empreses en més del 25 % del capital.   
6. Per a l'exercici de 1984, no són determinats límits miníms ni màxims per a les inversions objecte de suport, llevat dels reflectits en l'article 10 del Decret 47/1983, de 18 d'abril, de la Generalitat Valenciana.   
Article 2.n  
En relació amb el Decret 48/1983, de 18 d'abril, pel qual s'estableix el marc d'actuació de la Generalitat Valenciana en matèria de formació, es determina com a data limit per a la formalització de sol·licituds, a efectes d'obtenir ajuda per a la realització de cursos de formació professional, el dia 31 de març de 1984.   
Podran acollir-se a la línia de suport esmentada tots els subjectes afectes al sector distribució-comercial.   
Article 3.r  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.   
València, 9 de febrer de 1984.   
El Director General de Comerç i Consum,  
MANUEL AGRAMUNT I ROS DE URSINOS